આટલો વિચાર મુંજાલ કરે ત્યાંતો સુલુ રસોડામાંથી પાછી ફરી અને બોલી ‘કોફીપણ ખાલી કરી નાખી છે કે પછી……?’ હવે મુંજાલની આંખો પરથી પેલું મનગમતું ધુમ્મસ દૂર થયું અને તેણે ખુલ્લી આંખો ખોલી. ‘ના….ના ત્યાંજ છે.’ બોલતો બોલતો મુંજાલ પણ સુલુની પાછળ રસોડામાં ગયો. તેણે કબાટનાએક ખાનામાં વધેલી ચીજવસ્તુ જમા કરી હતી. તેમાંથી કોફીની બોટલ સુલુને આપી રસોડામાંથી બહાર નીકળી ગયો. પાછળ પાછળ સુલુ કોફીના બે કપ લઈ બહાર આવી ત્યારે મુંજાલ રૂમમાંન હતો. કોફીની સુગંધ મુંજાલને ખૂબ ગમતી. તે ક્યાં ગયો હશે? તે હવે એકલી એકલી કોફીમાંથી નીકળતાં ધુમાડા જોતી હતી ત્યાં હાંફતો હાંફતો મુંજાલ આવ્યો. તેના હાથમાં મોનેકો અને મારી બિસ્કીટના પેકેટ હતા. ‘આજે બિસ્કીટ ન હોત તો ચલાવી લેત.’ સુલુ બોલી ‘ના…..ના કોઇ વસ્તુ વગર ચલાવી કેમ લેવું?’ મુંજાલ બોલ્યો ‘જે ટેવ છે તે છે.’